***Zvjezdane staze II: Khanov bijes*** (engleski **Star Trek Ii: The Wrath of Khan**) je američki SF film iz 1982. godine. To je drugi film temeljen na televizijskoj seriji *Zvjezdane staze* i nastavak prvoga filma, *Zvjezdane staze: Film* iz 1979. Radnja se odvija oko admirala Jamesa T. Kirka (William Shatner) i posade svemirskog broda *USS Enterprise* koji se suočavaju sa genetski modificiranim tiranom Khanom (Ricardo Montalbán), likom koji se prvi put pojavio 1967. u televizijskoj seriji *Zvjezdane staze*, epizodi "Svemirsko sjeme". Kada Khan pobjegne iz 15-godišnjeg egzila kako bi se osvetio Kirku, posada *Enterprisa* ga mora zaustaviti da u ruke dobije snažno oružje, napravu za teraformiranje zvanu Geneza. Film završava sa smrću Spocka (Leonard Nimoy), čime započinje novu priču koja se nastavlja 1984. filmom *Zvjezdane staze III: Potraga za Spockom* i dovršava 1986. *Zvjezdane staze IV: Povratak kući*.

Nakon mlakog odjeka kritike i publike na prvi film iz 1979. tvorac televizijske serije Gene Roddenberry je otjeran sa produkcije nastavka. Izvršni producent Harve Bennett je napisao izvornu priču filma, a scenarist Jack B. Sowards ju je razvio u puni scenarij. Režiser Nicholas Meyer je dotjerao scenarij za 12 dana, bez da je za to preuzeo zasluge. Meyerov pristup je evocirao ugođaj uzbudljive pustolovine izvorne serije, a to je pojačao skladatelj James Horner svojom glazbom. Nimoy nije planirao igrati ulogu u nastavku, ali su ga autori nagovorili obećavši mu da će njegov lik umrijeti u filmu. Reakcije publike na probnim projekcijama bile su negativne upravo zbog Spockove smrti, te su stoga usljedile i preinake kraja filma usprkos protivljenu Meyera. Produkcija je koristila razne tehnike štednje kako bi se održala na proračunu, a to je uključivalo korištenje minijatura iz prijašnjih projekata i scenografskih dizajna, efekata i kostima iz prvog filma. Među prijelomnim dostignućima filma ističe se i to da je ovo prvi dugometražni film koji sadrži potpunu sekvencu koja je dočarana kompjuterskom animacijom.

*Khanov bijes* objavljen je u SAD-u 4.6. 1982. Bio je komercijalni uspjeh, zaradivši ukupno 78,91 milijuna $ u američkim kinima, čime je bio šesti najkomercijalniji film godine. Iako je to za 3,3 milijuna $ manje zarade u usporedbi sa prvim filmom, *Khanov bijes* je bio tri puta jeftiniji za snimiti, te je stoga i bio isplativiji. Odjek kritičara bio je pozitivan; recenzije su hvalile Khana kao glavnog zlikovca, brz ritam i interakciju likova. Negativne reakcije su prigovarale zbog ponekog slabog specijalnog efekta i glume. *Khanova osveta* se ponegdje smatra najboljim filmom izvornog filmskog serijala *Zvjezdanih staza* te mu se pripisuje zasluga za obnavljanjem zanimanja publike za franšizom.

Radnja
------

2285. godine, admiral James T. Kirk nadzire simulacijsku vježbu Spockovih studenata. U vježbi, poručnica Saavik zapovjeda svemirskim brodom USS *Enterprise* prilikom misije spašavanja posade oštećenog broda. Ipak, kada u vježbi Enterprise uđe u neutralnu zonu Klingonaca da stignu do broda, napadnu ih i oštete. Simulacija se zove "Kobayashi Maru" i radi se o scenariju bez mogućnosti za uspjeh.

USS *Reliant* u međuvremenu traži mrtav planet kako bi se testirala tajna naprava Geneza, tehnologija koja može od mrtve materije stvoriti život radi kolonizacije. Zapovjednici Pavel Chekov i Clark Terrell silaze na površinu planeta za kojeg smatraju da je Ceti Alpha IV jer su naišli na signal života, no tamo nailaze na pustinjsku nastambu u kojoj ih zarobi Khan Noonien Singh i njegova posada. Prethodno je Khan zbog svojih zlodjela poslan u egzil na planet Ceti Alpha V. Međutim, u međuvremenu je Ceti Alpha VI eksplodirala te se orbita Alphe V promijenio i uništio ekosustav. Khan za sve krivi Kirka i želi osvetu. Uz pomoć Chekova i Terrella, Khan i njegova posada preuzmu nadzor nad USS *Reliant* i krenu prema svemirskoj stanici *Reguli I*, gdje se Geneza razvija od Kirkove bivše ljubavnice Carol Marcus i njenog sina Davida.

Na putu prema *Reguli I* zbog poziva upomoć, *Enterprise* upada u Khanovu klopku te je teško oštećena, zbog čega pogiba dio posade. Khan zahtijeva od Kirka da mu preda sve podatke o projektu Geneza. Ipak, Kirk uspijeva uzvratiti protunapadom te se Khanov brod povuče. Kirk, Dr. McCoy i Saavik se teleportiraju na stanicu i nalaze Terrella i Chekova žive, zajedno sa ubijenim članovima posade. Carol i David se skrivaju duboko u unutrašnjosti planeta Regula. Khan, koji je koristio Terrella i Chekova kao špijune, jer im je usadio crve sa planeta Ceti Alpha V, im naredi da ubiju Kirka. Terrell odbija te ubija sam sebe sa laserom, dok Chekov padne u nesvijest. Khan potom prebaci Genezu na svoj brod *Reliant*. Iako je vjerovao da je Kirk zaglavljen na Reguli I, Kirk i Spock iskoriste šifrirani kod kako bi se sigurno teleportirao zajedno sa posadom na *Enterprise*. Kirkov brod kreće u obližnju maglicu kako bi Khanu otežao da ih pronađe.

U sukobu u maglici, *Reiant* je teško oštećen, a ranjeni Khan aktivira Genezu, koji će uništiti sve u okolici, a pri tom i *Enterprise*. Pošto im je je brod oštećen, Spock shvati da neće moći pobjeći dovoljno brzo prije ekplozije Geneze, te sa žrtvuje kako bi popravio oštećeni warp pogon. Uspijeva, i *Enterprise* na vrijeme pobjegne iz opasne linije eksplozije Geneze, ali je Spock ranjen zbog radijacije, te umire. Eksplozija Geneza dovodi do toga da se maglica pretvori u planet sa životom. Kirk, McCoy i drugi organiziraju svemirski sprovod i pošalju Spockov lijes na novi planet.

Glavne uloge
------------

* William Shatner - James T. Kirk
* Leonard Nimoy - Spock
* Ricardo Montalbán - Khan
* DeForest Kelley - Dr. McCoy
* James Doohan - Montgomery Scott
* George Takei - Hikaru Sulu
* Walter Koenig - Pavel Chekov
* Nichelle Nichols - Uhura
* Kirstie Alley - Saavik

Izvori
------

1. 1 2  „*Star Trek II: The Wrath of Khan* (1982)". Box Office Mojo.

Eksterni linkovi
----------------

* [www.startrek.com/page/star-trek-ii-the-wrath-of-khan Službeni veb-sajt]
* *Star Trek II: The Wrath of Khan* na IMDb-u ()
* *Star Trek II: The Wrath of Khan* na filmskoj bazi podataka TCM
* *Star Trek II: The Wrath of Khan* na Box Office Mojo-u
* *Star Trek II: The Wrath of Khan* na Rotten Tomatoes-u ()

| * p
* r
* u
*Star Trek* |
| --- |
| 
* Pregled
* Kronologija
* Kanon

 |
| Televizijske serije | 
* *The Original Series*
	+ epizode
* *The Animated Series*
	+ epizode
* *The Next Generation*
	+ epizode
* *Deep Space Nine*
	+ epizode
* *Voyager*
	+ epizode
* *Enterprise*
	+ epizode
* *Discovery*
	+ epizode
* *Short Treks*
* *Picard*
* *Lower Decks*

 |
| Cjelovečernji filmovi | 

|  |  |
| --- | --- |
| *Originalna serija* | 
* *The Motion Picture*
* *The Wrath of Khan*
* *The Search for Spock*
* *The Voyage Home*
* *The Final Frontier*
* *The Undiscovered Country*

 |
| *The Next Generation* | 
* *Generations*
* *First Contact*
* *Insurrection*
* *Nemesis*

 |
| "Reboot" filmovi | 
* *Star Trek*
* *Into Darkness*
* *Beyond*

 |

 |
| Okružje | 

|  |  |
| --- | --- |
| Likovi | 
* A–F
* G–M
* N–S
* T–Z

 |
| Koncepti | 
* Igre
* Kobayashi Maru
* Pravo
	+ Primarna direktiva
* Materials
	+ Dilitijum
* Seksualnost
	+ Pon farr
* Zvjezdani datum
* Maquis

 |
| Lokacije | 
* Galaktički kvadrant
* Mirror Universe
* Planete
	+ A–B
	+ C–F
	+ G–L
	+ M–Q
	+ R–S
	+ T–Z

 |
| Kulturei vrtste | 
* Andorijanci
* Bajoranci
* Borg
* Breen
* Kardasijanci
* Dominion
* Ferengi
	+ Rules of Acquisition
* Gorn
* Kazon
* Klingonci
	+ jezik
* Orion
* Romulanci
* Vrsti 8472
* Ujedinjena Federacija Planeta
	+ Zvjezdana flota
	+ Akademija
	+ Section 31
* Tribble
* Vidiians
* Vulcan
	+ nervno štupanje
	+ pozdrav
* Xindi

 |
| Tehnologija | 
* Komunikator
* Odbijajući štitovi
* Holodeck
* Hypospray
* Impulsni pogon
* LCARS
* Medicina
* Replikator
* Svemirski brdo
	+ Deep Space Nine
	+ *Defiant*
	+ Earth Spacedock
	+ *Enterprise*
		- NX-01
		- NCC-1701
		- A
		- D
		- E
	+ Shuttlecraft
	+ *Voyager*
	+ Zvjezdani brodovi poredani po klasi
* Transporter
* Trikorder
* Uniforme
* Warp pogon
* Oružja
	+ Bat'leth

 |

 |
| Produkcija | 
* Lista osoblja
* Gene Roddenberry
* Norway Corporation
* Kompozitori i muzika
	+ muzička tema
* "Where no man has gone before"
* "Beam me up, Scotty"
* Crvena košulja

 |
| Nerealizirani projekti | 
* *The God Thing*
* *Planet of the Titans*
* *Phase II*

 |
| Spin-off fikcija | 
* Igre
* Literature
	+ Stripovi
	+ Romani
	+ Referentne knjige
* Pozorinica
	+ *A Klingon Christmas Carol*
	+ Klingonska opera

 |
| Dokumentarni filmovi | 
* *Trekkies*
* *Mind Meld*
* *Trekkies 2*
* *How William Shatner Changed the World*
* *Beyond the Final Frontier*
* *The Captains*
* *Trek Nation*
* *To Be Takei*
* *For the Love of Spock*

 |
| Kulturni uticaj | 
* Komparacija sa *Star Warsom*
* Crossoveri
* Fandom
	+ produkcije
	+ prošireni univerzum
* Poljubac Kirka i Uhure
* Kirk/Spock
* Memory Alpha
* The Exhibition
* The Experience

 |
| 
* Category Kategorija

 |